 Pierre-Aimé Riccio, iyadoo sidoo kale halkaas lagu guddoonsiiyey ciidanka Ilaalada Xeebaha Somaliland qalab kala duwan oo ay ka mid yihiin doonyo yaryar oo tayadoodu sarayso iyo qalabka lagula socdo hawlaha ammaanka baddaha, ayaa lagu yidhi warsaxaafadeedka ka soo baxay Midawga Yurub Waxa kaloo warsaxaafadeedkaas lagu sheegay in ciidanka Ilaalada Xeebaha ee Somaliland muddada tababarku socday la baray aqoonta aasaaska ah ee shaqooyinka iyo hawlgalada ilaalada xeebaha, kaasoo loogu daray habka ugu fiican, uguna ammaansan ee hawshaas loo qaban karo, kuwaasoo loogu tallogalay in sare loogu qaado awooda iyo kartida ciidanka Ilaalada Xeebaha Somaliland u yeelan karaan ka hortaga iyo la-dagaalanka dambiyada ka dhaca baddaha iyo degaannada xeebaha ah, isla markaana awood la-shaqayneed ugu yeelan lahaayeen inay iskaashi la sameeyaan hawlgalada caalamiga ah ee la-dagaalanka dambiyada ka dhaca biyaha badda. 